ДОКЛАД

ЗА ДЕЙНОСТА

НА НАРОДНО ЧИТАЛИЩЕ „ЗАРЯ-1883”

с. ДОЛНА ЛИПНИЦА -2020 ГОДИНА

# Народните Читалища са самородни, възрожденски творения. Те продължават своята мисия на обединители, защото принадлежат на всеки български гражданин решил чрез изкуството и книгата да постигне емоционално удовлетворение и да намери дом за своите мечти. Читалищата и библиотеките в малките населени места, останаха единствени огнища на действителна култура. Читалището ни е място, което обединява и сплотява пъстрата палитра от различните поколения, обединявайки ги в името на доброто и център за тяхното общуване.

**ОСНОВНИ ПРИОРИТЕТИ В ЧИТАЛИЩНАТА ДЕЙНОСТ**

**ЦЕЛИ И ЗАДАЧИ**

1. Обогатяване на културния живот, социалната и образователната дейност в селото

2. Утвърждаване на народното читалище като общодостъпен център за библиотечно и информационно обслужване на населението.

3. Запазване на традиционните читалищни дейности - съхраняване и популяризиране на автентичния фолклор, разширяване дейността на съществуващите самодейни

4. Изграждане и развиване на ценностната система у младежите и децата.

5. Разширяване на сътрудничеството между читалищата в общината

6. Повишаване ролята на читалището в социалната и културната интеграция на различни общности

**ОСНОВНИ ДЕЙНОСТИ**

**1. Библиотечна дейност**

**Основни цели**

-Поддържане и обогатяване на библиотечния фонд

-Подобряване работата с читателите - увеличаване броя на читателите и на читателските посещения

-Организиране на мероприятия за честване на исторически събития и личности

-Работа с местната власт, детска градина,пенсионерски клуб

-Предоставяне на компютърни и интернет услуги

-Популяризиране и разширяване обема на предоставяните услуги;

-Участие в проекти

**Мероприятия за изпълнение на тези цели**

Библиотечната дейност е една от основните функции на читалището. В библиотеката се събират, обработват, организират, съхраняват и предоставят за обществено ползване библиотечни и информационни услуги за населението.Тя осигурява свободен достъп за своите читатели, като и за привличането на нови читатели сред младите хора, за създаване на трайни навици за четене и получаване на знания и умения. В рамките на тези дейности с помощта на различни методи и форми на работа (уреждане на кътове с литература, срещи с ученици, литературни четения и др.) се създават условия за пълноценно използване на библиотечния фонд. С навлизането на информационните технологии компютрите са все по-необходими в ежедневната им работа. Достъпът до информация, знания, комуникация и учене през целия живот се налага в последно време с предоставянето на компютърни и интернет услуги.

За отчетния период Библиотеката работи и по традиционните дейности- урежда тематични витрини :

А именно: 147г.от обесването на Васил Левски,Ден на Ботев,Ден на съединението,Денят на независимостта,Ден на будителите годишнини на писатели и др.

В предвид епидемичната обстановка при спазване на мерките Библиотеката работи с Целодневна детска градина,като проведе:

Час на приказката

На гости в библиотеката-тематично детско утро с мултимедия и презентация.

С по –големите ученици работим и по препоръчителните списъци от училище и др.

През тази година Библиотеката спечели проект към Министерство на Културата „Българските библиотеки –съвременни центрове за четене и информираност 2020г” на стойност 1211.64лв., и обогати библиотечния фонд -105бр.заглавия и 19бр.заглавия дарение от издателството.

Дарение от РБ”П.Р.Славейков”гр.В.Търново-2бр.,дарение от Димитър Палазов -3бр.

Книжния фонд на библиотеката в момента е 13206 тома.

Посещаемостта на библиотеката за отчетния период е-1386,от които в читалнята-430 , за дома-956.

Читатели/Потребители/ -105,от тях до 14 г.-30 .

Раздадената литература -2257 тома

Отчислена литература за периода няма.

Абонамент-1 бр.

Достъпа до безплатна , информация комуникация,предоставянето на компютърни и интернет услуги,за запълване на свободното време на потребителите.

За нуждите на потребителите се използват и 2 компютъра и мултифункционалното устройство по проект „Глобални библиотеки –България.Ползването на Интернет е безплатно и достъпно.Посещения има и от децата от детската градина, ученици и безработни.

Използваните интернет възможности най-често са търсене на информация чрез Google, ползване на skypе и копирни услуги.

Учениците имат възможност да търсят нужния им материал за учебната програма, да изготвят интересни презентации по отделни предмети – география, история, час на класа, за бележити дати и празници. Използват го когато имат поръчение от учителите, а повече играят на игри.Така в съчетание и с игрите, в свободното време се осъществява пълноценно използване на компютърната техника.

Тук е мястото да отразим и проведените ни съвместните мероприятия,както и добрата ни съвместна дейност и с детската градина.

**2. Развитие на любителското художествено творчество**

**Основни цели**

-Съхранение и популяризиране на българския фолклор.

-Продължаване дейността на самодейните състави, групи и индивидуални изпълнители.

**Мероприятия**

Поради епидемичната обстановка в страната тази година не работи групата за изворен фолклор. Много дейности от Годишната програма , Културния календар на Общината и други събори и фестивали не се проведоха, не се проведе и фолклорния събор „Долна Липница-китка във пролетен ден”

**ДОКЛАД ЗА ОСЪЩЕСТВЕНИ ДЕЙНОСТИ 2020г.**

**Народно читалище "Заря-1883"с.Долна Липница**

м.януари 2020г.   
  
         21.01. -  Тържествено отпразнуване- Денят на родилната помощ-ЖФГ,читалище

м.февруари 2020г.   
  
        
 20.02. -147г.от обесването на В.Левски -тематична витрина,беседа - Пенсионерски клуб –Читалище

м.март 2020г.

       03.03. - Национален празник -Тържествено поднасяне венец , центъра на паметника-Читалище,Пенсионерски клуб   
 08.03. -Тържество по случай Ден на жената- Кметство,Читалище

м.април 2020г.   
  
          15.04. - Великденска изложба - Читалище,Целодневна детска градина

м.май 2020г.

28.05. – Час на приказката- 100г.от рождението на Джани Родари с по- малките на мултимедия „Шоколадовият път-дъжд от бомбони”

м.юни 2020г.

02.06.  -  Ден на Ботев-Тържествено поднасяне венец,цветя на паметника -Кметство,Читалище,Пенсионерски клуб   
 

м.юли 2020г.

22.07.- Детско утро в библиотеката-Разкажи за любимата си книжка

      м.август 2020г.

20.08.- –Детско утро-140г.от рождението на Йордан Йовков с по-големите ученици 4-8 кл.- презентация по мултимедия на произведенията„ Албена”,”Индже”

м.септември 2020г.

30.09.-Детско утро в библиотеката с по-големите деца от ЦДГ”Детски свят”-118г.от рождението на Ангел Каралийчев на мултимедия „Майчина сълза”,”Житената питка”

215г.от рождението на Ханс Кристиян Андерсен- „Грозното патенце”

                       м.октомври 2020г.

  01.10. – Поздравителен адрес по случай Ден на възрастните хора -Пенсионерски клуб –Читалище

07.10.-Час на приказката и с по-малките деца от ЦДГ”Детски свят” презентация на мултимедия „Палечка”,”Трите прасенца”,”Дивите лебеди” и др.

м.ноември 2020г.

05.11. –Кулинарна среща във връзка със Фестивала на павликенската традиционна кухня-Кметство,Читалище,Пенсионерски клуб

**4. Организационна дейност**

Читалищно настоятелство, работи усърдно и отговорно за решаването на текущите задачи ,които са стояли на преден план,касаещи художествената дейност, организационната и финансовата дейност на нашето читалище.

През годината са проведени 2 заседания на читалищното настоятелство.Въпросите които сме обсъждали, са на теми: приемане бюджет 2020г., по средствата определени от държавната субсидия- за заплата и осигуровки,провеждане на годишно-отчетно събрание, организационни по провеждане /отмяна/ на Фолклорния събор и други дейности, стопански за издръжка на читалището , финансови-преминаване на онлайн банкиране **,** изготвяне накултурен календар и други.

**5. Партньори**

Ръководството на читалището поддържа връзка с местната власт- Кметство с.Д.Липница и Община Павликени .

Партньори в дейността на читалището са Кметството, Пенсионерски клуб,ЦДГ „Детски свят” с които провеждаме съвместни мероприятия.

**Изготвил:Росица Георгиева**